เปิดตัว ปิยะ อุทาโย โฆษก ตร. เน้นชี้แจงภาพรวมที่เป็นจริง
น่าสนใจการก้าวสู่ปีที่ 4 ของ พล.ต.อ.จักรทิพย์ ชัยจินดา ผบ.ตร. ในการขับเคลื่อนนโยบายรัฐบาล รองรับสถานการณ์ของโลกออนไลน์ที่ข้อมูลข่าวสารรวดเร็ว การตอบโต้ทางข้อมูลการข่าวของตำรวจในยุคปัจจุบัน โฆษก ตร. มีความจำเป็นอย่างยิ่งในงานของตำรวจ,เป็นโจทย์สำคัญที่ พล.ต.อ.จักรทิพย์ต้องปรับเปลี่ยนรูปแบบการนำเสนอข้อมูล ชี้แจงข้อเท็จจริงให้ประชาชนรับทราบให้ทันต่อเหตุการณ์ รายชื่อโฆษก ตร.ชุดใหม่มีชื่อ พล.ต.ท.ดร.ปิยะ อุทาโย ผบช.รร. นรต. รรท.ผู้ช่วย ผบ.ตร. เป็นโฆษก ตร. พล.ต.ต.มนตรี ยิ้มแย้ม รรท.จตร. พล.ต.ต.ดร.ปิยะพันธ์ ปิงเมือง รรท.รอง ผบช.ภ.2 และ พ.ต.อ.ดร.กฤษณะ พัฒนเจริญ ผกก.ตม.จันทบุรี เป็นรองโฆษก ตร.,แต่ละคนฝีไม้ลายมือไม่ธรรมดา เคยผ่านงานโฆษกตำรวจมาหลายยุค น่าจะเหมาะกับสถานการณ์ปัจจุบันที่ต้องใช้คนรุ่นใหม่ มีความรู้ความสามารถ เข้าใจบริบทงานตำรวจและกระแสสังคมปัจจุบันได้อย่างดี,พล.ต.ต.มนตรี พล.ต.ต.ปิยะพันธ์ และ พ.ต.อ.กฤษณะ เป็นทีมรองโฆษกในชุดเดิมที่ประชาชนคุ้นหน้าคุ้นตากัน พล.ต.ท.ปิยะ แม้จะเพิ่งมารับตำแหน่ง แต่เคยเป็นโฆษก ตร.สมัยที่ พล.ต.อ.อดุลย์ แสงสิงแก้ว เป็น ผบ.ตร. และโฆษก บช.น. ในช่วงที่มีสถานการณ์ชุมนุมประท้วงทางการเมืองหลากสี,ผ่านมาทุกยุค เคยถูกด่า ถูกกล่าวหาว่าเป็นทั้งคนเสื้อเหลืองเสื้อแดงมาแล้ว แต่ด้วยความที่เป็นกลาง อดทน อดกลั้น คำยั่วยุ ยึดภาพรวมของหน่วยเป็นหลักในฐานะโฆษก ตร. ทำให้ผ่านมรสุมของ ม็อบการเมือง มาได้ทุกครั้ง,พล.ต.ท.ปิยะวางแนวทางทีมงานโฆษก ตร. จะเน้นขับเคลื่อนแนวนโยบายของ ตร. ยึดตาม 6 ภารกิจหลักของ พล.ต.อ.จักรทิพย์ คือ 1.การพิทักษ์ปกป้องและเทิดพระเกียรติเพื่อสร้างความจงรักภักดีต่อสถาบันพระมหากษัตริย์ 2.การรักษาความมั่นคงและความเรียบร้อยในสังคม 3.การป้องกันปราบปรามและลดระดับอาชญากรรม 4.การแก้ไขปัญหายาเสพติดในทุกมิติ 5.การเร่งรัดขับเคลื่อนกระบวนการปฏิรูปองค์กรตำรวจในยุคประชาคมอาเซียน 6.การเสริมสร้างความสามัคคีและการบำรุงขวัญตำรวจ,ผบ.ตร.ให้ทีมงานโฆษก ตร. เน้นย้ำเป็นพิเศษ คือ การสร้างภาพลักษณ์ โดยเอาบทเรียนความผิดพลาดที่ประชาชนไม่พอใจ หรือตำรวจกระทำผิดมาเป็นโจทย์ ทุกหน่วยจะต้องตรวจสอบ มีการกระทำผิดอะไรเกิดขึ้นบ้าง โดยเฉพาะอย่างยิ่งที่ส่งผลกระทบต่อภาพรวมขององค์กรตำรวจ,ผมไม่ใช่คนที่ไม่ยอมรับความจริง สิ่งไหนที่ผิดพลาดก็นำมาแก้ไข ถ้ามี ตำรวจนอกแถว ก็ต้องดำเนินการตามระเบียบวินัย เป็นการยืนยันจาก พล.ต.อ.จักรทิพย์ ผู้นำสูงสุด จะทำให้สังคมรับรู้ว่าภาพลักษณ์เปลี่ยนแปลงได้ และสำนักงานตำรวจแห่งชาติพร้อมที่จะเปลี่ยนแปลงเพื่อพี่น้องประชาชน,เป็นเรื่องที่ ผบ.ตร.มอบให้ พล.ต.ท.ปิยะ เข้ามาสานต่อในการนำเสนอข้อมูลและผลการปฏิบัติงานที่สำคัญของตำรวจ เพื่อเสริมสร้างความเข้าใจอันดีระหว่างตำรวจและประชาชน สร้างภาพลักษณ์ที่ดีของตำรวจออกสู่สายตาประชาชนอย่างต่อเนื่อง แต่ในขณะเดียวกันทุกความคิดเห็นหรือประเด็นที่ประชาชนสะท้อนกลับมายังสำนักงานตำรวจแห่งชาติ จะไม่ได้นิ่งนอนใจในการที่จะแก้ไขปัญหาต่างๆเหล่านั้น,ถ้าตำรวจมีพฤติกรรมที่ดี ประชาชนก็จะยอมรับ เชื่อถือ ศรัทธา และไว้วางใจ ถ้าเป็นไปในทางตรงกันข้าม ภาพลักษณ์ที่ว่านี้จะถูกทำลายได้ในทันที แม้จะเกิดจากการกระทำของตำรวจเพียงคนเดียว ภาพลักษณ์ของตำรวจจึงเป็นเรื่องของตำรวจทุกคน ทุกชั้นยศตำแหน่งหน้าที่จะต้องช่วยกันสร้างขึ้น เพื่อให้สำนักงานตำรวจแห่งชาติเป็นที่รัก ศรัทธา ของประชาชน เป็นความคาดหวังของ ผบ.ตร.,โฆษก ตร.ชี้แจงอธิบายในประเด็นสำคัญด้วยข้อมูลที่ถูกต้อง รวดเร็วชัดเจน ป้องกันการบิดเบือนหรือเปิดประเด็นที่ทำให้สังคมเข้าใจคลาดเคลื่อน ยับยั้งความเข้าใจผิดที่อาจเกิดขึ้นในสังคม โดยร่วมกับทั้งภาครัฐและเอกชน โดยเฉพาะอย่างยิ่งกับรัฐบาล หน่วยงานความมั่นคง และเหล่าทัพ รวมทั้งหน่วยงานในกระบวนการยุติธรรม,การปฏิบัติการข่าวสารระหว่างหน่วยงานในระดับกองบัญชาการ กองบังคับการ และสถานีตำรวจ ต้องเป็นไปทิศทางเดียวกัน และทันต่อสถานการณ์ มีผลต่อภาพรวมของตำรวจทั่วประเทศ,พล.ต.ท.ปิยะได้ถอดบทเรียนการแก้ปัญหาที่ประชาชนร้องเรียน โดยเฉพาะปัญหาต่างๆในสถานีตำรวจที่สัมผัสใกล้ชิดประชาชนตลอดเวลาในฐานะเป็น ผู้พิทักษ์สันติราษฎร์ สถานีตำรวจ คือหัวใจสำคัญ เป็นจุดแตกหักของสำนักงานตำรวจแห่งชาติ และเชื่อมั่นว่า การปฏิบัติหน้าที่ตำรวจที่มีประสิทธิภาพย่อมเป็นที่รักและศรัทธาของประชาชน ถ้าปฏิบัติหน้าที่ไม่ดี ประสิทธิภาพต่ำ เป็นที่เสื่อมศรัทธา สังคมไม่ยอมรับ,รูปแบบการทำงาน พล.ต.ท.ปิยะ ที่ยึดทีมทำงานและภาพรวมของหน่วยเป็นหลัก ทีมงานโฆษก ตร.จะไม่ลงพื้นที่ ไปแถลงข่าวเอาผลงานเข้าตัวเอง จะคอยช่วยเหลือสนับสนุนทุกหน่วย การแถลงผลงานให้ผู้บังคับบัญชาระดับ บช. บก.หรือโฆษกของหน่วยชี้แจงข้อเท็จจริงเพื่อให้ทันต่อสถานการณ์ โดยไม่ต้องรอส่วนกลาง,ในส่วนของทีมงานโฆษก ตร. จะชี้แจงในส่วนที่เป็นภาพรวมหรือที่ส่งผลกระทบต่อสำนักงานตำรวจแห่งชาติ หรือรัฐบาล รวมทั้งเป็นกรณีที่อยู่ในความสนใจของพี่น้องประชาชน,การประชาสัมพันธ์จะเปลี่ยนแปลงจากอดีตที่มักเผยแพร่ข้อมูลผ่านสื่อวิทยุ โทรทัศน์ หนังสือพิมพ์ และนิตยสารเป็นหลัก แต่ปัจจุบันจะเลือกใช้สื่อออนไลน์เป็นอีกช่องทางนำเสนอข้อมูลเพื่อให้เข้าถึงประชาชนได้ง่าย จะใช้ช่องทางเฟซบุ๊กชื่อ ทีมงานโฆษก ตร. และทวิตเตอร์ ชื่อ ตำรวจเพื่อประชาชน,พล.ต.ท.ปิยะ อุทาโย รรท.ผู้ช่วย ผบ.ตร.และโฆษก ตร. กล่าวกับ ทีมข่าวอาชญากรรม ว่า พล.ต.อ.จักรทิพย์ ชัยจินดา ผบ.ตร. กำชับให้นำบทเรียนในอดีตมาใช้ในการปฏิบัติงานของทีมโฆษก ตร. เพื่อให้ประชาชนพึงพอใจและเชื่อมั่นในการทำงาน ตลอดจนแก้ไขปัญหาอาชญากรรมให้ดีขึ้น จะทำหน้าที่เป็นสื่อกลางนำเสนอข้อมูลข่าวสารในภาพรวมของ ตร.เชื่อมโยงข้อมูลกับทุก บช. หน่วยงานความมั่นคงและกระบวนการยุติธรรม เพื่อสร้างความเข้าใจร่วมกัน การชี้แจงตอบคำถามในประเด็นที่เกิดขึ้นในสังคมพิจารณาจากกรอบของกฎหมายตามความเหมาะสม จะนำเทคโนโลยีมาใช้เป็นแนวทางในการสื่อสารไปยังประชาชน ทีมงานโฆษก ตร.จะตรวจสอบข่าวสารที่เกี่ยวข้องกับตำรวจในภาพรวม ชี้แจงข้อมูลที่ถูกต้องชัดเจน รวมทั้งระงับยับยั้งความเข้าใจผิดที่อาจเกิดขึ้นในสังคม ไม่ปล่อยให้เป็นข้อสงสัยของคนในสังคม,เป็นภาพรวมทีมโฆษก ตร. ในปีที่ 4 ของ พล.ต.อ.จักรทิพย์ ชัยจินดา ผบ.ตร. เน้นการทำงานเป็นทีม เอาหน่วยงานเป็นที่ตั้ง ไม่ดึงผลงานเข้าตัว เน้นปรับเปลี่ยนภาพลักษณ์ตำรวจ ชี้แจงเหตุการณ์ที่รวดเร็วชัดเจน สร้างความเข้าใจการปฏิบัติงานไปในทิศทางเดียวกัน ร่วมกันผลักดันนโยบายของ ผบ.ตร.,ก้าวไปสู่การเป็น องค์กรบังคับใช้กฎหมาย ที่ประชาชนเชื่อมั่นและศรัทธาอย่างแท้จริง.,ทีมข่าวอาชญากรรม
เป็นภาพรวมทีมโฆษก ตร. ในปีที่ 4 ของ พล.ต.อ.จักรทิพย์ ชัยจินดา ผบ.ตร. เน้นการทำงานเป็นทีม เอาหน่วยงานเป็นที่ตั้ง ไม่ดึงผลงานเข้าตัว
ปิยะ อุทาโย,จักรทิพย์ ชัยจินดา,แกะรอยรอบสัปดาห์,ทีมข่าวอาชญากรรม,โฆษกตร.